А Павал Севярынец, старшыня Маладога Фронту, ацэньвае вінавачаньні ў бок беларускае моладзі гэткім чынам: - Уся гэтая шуміха, зьвязаная з тым, каб сапраўды схаваць факты падтрымкі беларускім рэжымам тэрарызму. Я нагадаю, што Малады Фронт грунтуецца на нацыянальнай ідэі й хрысьціянскіх прынцыпах, адсюль, натуральна, мы не прымаем ані гвалту, ані тэрору, ані страху, ані нянавісьці як рухавых сілаў супраціву, для нас супрацівам і яго рухавай сілай ёсьць воля, вера й любоў. Я б проста параіў аналітыкам апарату адміністрацыі зьвярнуць увагу на фашызм, які насаджаецца ў Беларусі з дапамогаю спэцслужбаў і Расеі. А Малады Фронт як змагаўся з тэрарызмам і радыкалізмам, у тым ліку дзяржаўным, так і будзе працягваць гэтае змаганьне.